Journalist bortført i Syria
Den erfarne krigsreporteren James Foley (39) ble bortført av en gruppe væpnede menn i Idlib-provinsen 22. november, opplyser familien hans onsdag. Foley ble tatt sammen med sin sjåfør og tolk, som senere ble satt fri. Ingen har så langt tatt på seg ansvaret for bortføringen. Foley dekket borgerkrigen i Syria for nyhetsbyrået AFP, og har blant annet sørget for å få ut mye filmmateriale som viser borgerkrigens redsler. Familien til Foley har holdt en lav profil og ikke offentliggjort bortføringen tidligere i håp om at det ville framskynde prosessen med å få ham frigitt. Men onsdag valgte de å snakke. - Vi vil at Jim skal komme trygt hjem, eller at vi i det minste skal få snakke med ham for å få vite at han er ok, sier faren, John Foley.
En amerikansk frilansjournalist som jobber for nyhetsbyrået AFP er bortført i Syria, opplyser familien.